pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองนายกฯ ประวิตร ห่วงใยประชาชนที่ได้รับผลกระทบจากกรณีสารเคมีจากโรงงานรั่วไหล ในเขต อ.นครชัยศรี นครปฐม กำชับหน่วยงานเกี่ยวข้องดูแลให้เข้าสู่สถานการณ์ปกติโดยเร็ว
วันพฤหัสบดีที่ 22 กันยายน 2565
รองนายกฯ ประวิตร ห่วงใยประชาชนที่ได้รับผลกระทบจากกรณีสารเคมีจากโรงงานรั่วไหล ในเขต อ.นครชัยศรี นครปฐม กําชับหน่วยงานเกี่ยวข้องดูแลให้เข้าสู่สถานการณ์ปกติโดยเร็ว
รองนายกฯ ประวิตร ห่วงใยประชาชนที่ได้รับผลกระทบจากกรณีสารเคมีจากโรงงานรั่วไหล ในเขต อ.นครชัยศรี นครปฐม กําชับหน่วยงานเกี่ยวข้องดูแลให้เข้าสู่สถานการณ์ปกติโดยเร็ว สาธารณสุขให้คําแนะนําปฏิบัติประชาชนป้องกันตนเอง
วันที่ 22 กันยายน 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยประชาชนที่ได้รับผลกระทบจากเหตุสารเคมีรั่วไหลจากโรงงานในพื้นที่บริเวณพื้นที่ ต.ขุนแก้ว อ.นครชัยศรี จ.นครปฐม เนื่องจากกลิ่นสารเคมีได้กระจายในวงกว้างทั้งในพื้นที่และรอยต่อกรุงเทพฯ โดยขณะนี้หน่วยงานที่เกี่ยวข้องทั้ง อยู่ระหว่างการตรวจสอบประเภทสารเคมี
อย่างไรก็ตาม ในเบื้องต้นขอให้ประชาชนปฏิบัติตัวตามคําแนะนําของทางการ คือ ให้หลีกเลี่ยงการออกนอกอาคาร ไม่อยู่ในที่โล่งแจ้ง สวมหน้ากากอนามัยตลอดเวลา เพื่อป้องกันระบบทางเดินหายใจ เนื่องจากโรงงานนี้เป็นโรงงานประเภทฟอกย้อมมี copper sulfate หรือสารประกอบที่มีผลทําให้ระคายเคืองระบบทางเดินหายใจ หรือหากมีการรวมตัวกับน้ําเกิดเป็นกรดแล้วหายใจไอกรดเข้าไปจะเป็นอันตรายเช่นกัน ทั้งนี้ หากประชาชนมีอาการผิดปกติทางร่างกายควรรีบพบแพทย์เพื่อประเมินอาการ
น.ส.ไตรศุลี กล่าวว่า รองนายกรัฐมนตรีได้กําชับให้หน่วยงานเกี่ยวข้อง ทั้งกรมควบคุมมลพิษ กรมโรงงานอุตสาหกรรม ประสานงานกับผู้ประกอบการ และหน่วยงานท้องถิ่นในการดูแลแก้ไขปัญหาให้เข้าสู่ภาวะปกติโดยเร็ว และให้ตรวจสอบอย่างเข้มงวดว่าเหตุที่เกิดขึ้นดังกล่าวมาจากข้อบกพร่องของระบบหรือของผู้ปฏิบัติงาน โดยให้ดําเนินการตามข้อกฎหมายอย่างเคร่งครัด เนื้องจากการประกอบการของโรงงานจะต้องมีความเข้มงวดป้องกันผลกระทบในวงกว้างต่อประชาชน
นอกจากนี้ ขอให้หน่วยงานด้านสาธารณสุขออกคําแนะนํา ทั้งข้อปฏิบัติ วิธีการรักษากรณีเกิดอาการผิดปกติทางร่างกายขึ้น
ทั้งนี้ กรมควบคุมมลพิษรายงานในเบื้องต้นว่า เหตุการณ์ครั้งนี้เป็นเหตุรั่วไหลของน้ํามันถ่ายเทความร้อน โดยเหตุเกิดเมื่อเวลาประมาณ 6.15 น. ทางผู้ประกอบการได้แก้ไขแล้วแต่กลิ่นส่งผลกระทบในวงกว้าง ซึ่งกรมควบคุมมลพิษได้ส่งข้อมูลเกี่ยวกับน้ํามันถ่ายเทความร้อนให้เจ้าหน้าที่กู้ภัยสารเคมีที่เข้าพื้นที่รับทราบแล้วหลังจากนี้จะมีการแจ้งผลการตรวจสอบให้ทราบต่อไป
รัฐบาลไทย-ข่าวทำเนียบรัฐบาล-รัฐบาลเพิ่มความสะดวกสิทธิบัตรทอง ย้ายหน่วยบริการใช้สิทธิได้ทันที
วันอังคารที่ 13 กันยายน 2565
รัฐบาลเพิ่มความสะดวกสิทธิบัตรทอง ย้ายหน่วยบริการใช้สิทธิได้ทันที
วันจันทร์ที่ 12 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลเพิ่มความสะดวกแก่ประชาชนที่ใช้สิทธิหลักประกันสุขภาพแห่งชาติ หรือ บัตรทอง โดยให้ผู้มีสิทธิบัตรทองสามารถย้ายโรงพยาบาล หรือ หน่วยบริการ ที่จะใช้สิทธิรักษาพยาบาลได้สูงสุด 4 ครั้งต่อปีงบประมาณ เพื่อให้สอดคล้องกับบริบทสังคมปัจจุบันที่ประชาชนมีการย้ายถิ่นฐานเพื่อศึกษาเล่าเรียนหรือทํางาน โดยลงทะเบียนย้ายหน่วยบริการได้ที่จุดรับลงทะเบียน สํานักงานเขต กทม. 19 แห่ง โรงพยาบาลส่งเสริมสุขภาพประจําตําบล หรือ รพ.ของรัฐ ใกล้ที่พักในเวลาทําการ รวมถึงผ่านระบบออนไลน์ทาง แอปพลิเคชัน สปสช. และ ไลน์ สปสช. @nhso เมื่อลงทะเบียนเสร็จสิ้นแล้วสามารถใช้สิทธิในหน่วยบริการใหม่ได้ทันที สอบถามเพิ่มเติมได้ที่สายด่วน สปสช. โทร 1330 ตลอด 24 ชั่วโมง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-พม. มอบโล่เกียรติคุณผู้เกษียณอายุราชการ ประจำปี 2565 อุทิศตนเพื่อประโยชน์สุขของประชาชน
วันพฤหัสบดีที่ 29 กันยายน 2565
พม. มอบโล่เกียรติคุณผู้เกษียณอายุราชการ ประจําปี 2565 อุทิศตนเพื่อประโยชน์สุขของประชาชน
พม. มอบโล่เกียรติคุณผู้เกษียณอายุราชการ ประจําปี 2565 อุทิศตนเพื่อประโยชน์สุขของประชาชน
วันนี้ (29 ก.ย. 65) เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีมอบโล่เกียรติคุณและของที่ระลึกแก่ผู้เกษียณอายุราชการ กระทรวงการพัฒนาสังคมและความมั่นคงของมนุษย์ (พม.) ประจําปี 2565 ภายใต้งาน “20 ปี พม. เสริมพลัง สร้างโอกาส พัฒนาคนทุกช่วงวัย” เพื่อประกาศเกียรติคุณและเป็นการแสดงมุทิตาจิตต่อบุคลากรกระทรวง พม. ที่จะเกษียณอายุราชการซึ่งรับราชการจนครบเกษียณ ในวันที่ 30 กันยายน 2565 และเป็นผู้ทําคุณประโยชน์แก่ทางราชการ ประชาชน และสังคม โดยมี นายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ กล่าวรายงาน ณ ห้องประชุมชั้น 2 กระทรวง พม. สะพานขาว ถนนกรุงเกษม กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ตระหนักถึงความสําคัญของบุคลากรภาครัฐทั้ง “ข้าราชการ” “พนักงานรัฐวิสาหกิจ” รวมถึง “ลูกจ้างประจํา” เพราะเป็นบุคลากรที่เป็นกําลังสําคัญของชาติ ซึ่งความสําเร็จในการบริหารประเทศ เกิดจากบุคลากรภาครัฐอันเป็นกลไกสําคัญในการขับเคลื่อนการพัฒนาประเทศ รวมถึงการสร้างความเจริญก้าวหน้าให้แก่สังคมและความผาสุกร่มเย็นแก่ประชาชน ทั้งนี้ การเกษียณอายุเป็นวิถีของทางราชการ ซึ่งตลอดระยะเวลาที่ทุกท่านปฏิบัติหน้าที่ราชการมาอย่างยาวนานนั้น นับได้ว่าทุกท่านมีความวิริยะอุตสาหะ เป็นผู้อุทิศตนและเวลาแก่ทางราชการอย่างยิ่ง อันนํามาซึ่งประโยชน์โดยรวมของทางราชการ ประชาชน และสังคม ทั้งนี้ ขอให้ทุกท่านพึงระลึกว่า การรับราชการจนครบเกษียณ นับเป็นความภาคภูมิใจและเป็นแบบอย่างที่ดีงาม ซึ่งตนขอชื่นชม ยินดี และขอขอบคุณทุกท่านซึ่งจะครบเกษียณอายุราชการ ในวันที่ 30 กันยายน 2565 และหวังเป็นอย่างยิ่งว่า ทุกท่าน จะมีชีวิตหลังเกษียณอายุราชการอย่างมีความสุข
นายจุติ กล่าวเพิ่มเติมว่า สําหรับบุคลากรกระทรวง พม. ที่เกษียณอายุราชการ ประจําปี 2565 รวมทั้งสิ้น 214 คน ประกอบด้วย ข้าราชการ จํานวน 61 คน ลูกจ้างประจํา จํานวน 93 คน และพนักงานรัฐวิสาหกิจ จํานวน 60 คน ทั้งนี้ มีผู้บริหารระดับสูงที่เกษียณอายุราชการ ประกอบด้วย 1) นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) 2) นางสุจิตรา พิทยานรเศรษฐ์ อธิบดีกรมกิจการผู้สูงอายุ 3) นายชูรินทร์ ขวัญทอง หัวหน้าผู้ตรวจราชการกระทรวง พม. 4) นางสาวมนิดา ลิ่มนิจสรกุล ผู้ช่วยปลัดกระทรวง พม. และ 5) นางชฎารัตน์ ไชยเสน ผู้ช่วยผู้ว่าการการเคหะแห่งชาติ
รัฐบาลไทย-ข่าวทำเนียบรัฐบาล-รองนายกฯ พล.อ.ประวิตรฯ สั่งตามผลกระทบโนรูอ่อนกำลัง ย้ำยังคงเฝ้าระวังพื้นที่เสี่ยงและเร่งเสริมเยียวยาประชาชนให้ทั่วถึงหลังสถานการณ์คลี่คลายทันที
วันศุกร์ที่ 30 กันยายน 2565
รองนายกฯ พล.อ.ประวิตรฯ สั่งตามผลกระทบโนรูอ่อนกําลัง ย้ํายังคงเฝ้าระวังพื้นที่เสี่ยงและเร่งเสริมเยียวยาประชาชนให้ทั่วถึงหลังสถานการณ์คลี่คลายทันที
รองนายกฯ พล.อ.ประวิตรฯ สั่งตามผลกระทบโนรูอ่อนกําลัง ย้ํายังคงเฝ้าระวังพื้นที่เสี่ยงและเร่งเสริมเยียวยาประชาชนให้ทั่วถึงหลังสถานการณ์คลี่คลายทันที
วันนี้ (30 กันยายน 2565) พล.อ.คงชีพ ตันตระวาณิชย์ โฆษกประจํา รองนายกรัฐมนตรี เปิดเผยว่า พลเอกประวิตร วงษ์สุวรรณ รองนายกรัฐมนตรีได้สั่งการให้ สํานักงานทรัพยากรน้ํา (สทนช.) แห่งชาติ และกระทรวงมหาดไทย ยังคงติดตามสถานการณ์ผลกระทบจากพายุโนรูที่อ่อนกําลังลงต่อเนื่องไป โดยขอให้ สทนช. และกรมชลประทาน บริหารจัดการรักษาสมดุลการระบายน้ําทั้งเหนือเขื่อนและท้ายเขื่อน โดยคํานึงผลกระทบกับประชาชนส่วนใหญ่และพื้นที่ทางเศรษฐกิจที่สําคัญ
ขณะเดียวกัน รองนายกรัฐมนตรีได้กําชับ ขอให้ฝ่ายปกครอง ให้ความสําคัญทํางานร่วมกับหน่วยงานต่าง ๆในพื้นที่ ยังคงเฝ้าระวังพื้นที่เสี่ยงที่มีฝนตกหนักน้ําสะสมต่อเนื่อง อันอาจเกิดน้ําป่าไหลหลาก ดินโคลนถล่ม นํา้ท่วมฉับพลันได้ โดยให้แจ้งเตือนและนําประชาชนออกจากพื้นที่ให้ทันกับเหตุการณ์ และยังคงเฝ้าระวังให้การช่วยเหลือประชาชนริมฝั่งแม่น้ําสายหลัก ที่ได้รับผลกระทบจากปริมาณน้ําริมสองฝั่งที่สูงขึ้น จากการระบายน้ําท้ายเขื่อนที่มากขึ้น
พร้อมกันนี้ จากสถานการณ์พายุที่เริ่มอ่อนกําลังลง รองนายกรัฐมนตรียังได้ย้ํา ขอให้ฝ่ายปกครองในทุกพื้นที่ประสบอุทกภัย เร่งหนุนเนื่องเข้าไปช่วยดูแลพี่น้องประชาชนในพื้นที่ที่ได้รับผลกระทบ เร่งระบายน้ําออกจากพื้นที่ สํารวจความเสียหายและให้การช่วยเหลือเยียวยาอย่างทั่วถึงในทุกพื้นที่ต่อเนื่องกันไป เพื่อให้ประชาชนที่ได้รับผลกระทบกลับมาใช้ชีวิตโดยปกติเร็วที่สุด โดยเฉพาะการเร่งเข้าไปช่วยเหลือดูแลโรงเรียนและวัดที่ได้รับผลกระทบ เพื่อให้เด็กนักเรียนส่วนใหญ่สามารถกลับมาเรียนได้ตามปกติโดยเร็ว
รัฐบาลไทย-ข่าวทำเนียบรัฐบาล-ก.เกษตรฯ ได้รับรางวัลหน่วยงานพัฒนาชนบท
วันศุกร์ที่ 9 กันยายน 2565
ก.เกษตรฯ ได้รับรางวัลหน่วยงานพัฒนาชนบท
ก.เกษตรฯ ได้รับรางวัลหน่วยงานพัฒนาชนบท เพื่อยกระดับคุณภาพชีวิตที่ดี ลดความยากจน และเพิ่มความมั่นคงทางอาหารของชาวชนบทในภูมิภาคเอเชียและแปซิฟิก
(วันที่ 9 กันยายน 2565) นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เปิดเผยผลการประชุมคณะกรรมการวิชาการศูนย์พัฒนาชนบทแบบบูรณาการสําหรับเอเชียและแปซิฟิก (CIRDAP หรือ The Centre on Integrated Rural Development for Asia and the Pacific) ครั้งที่ 37 (The Thirty Seventh Meeting of CIRDAP Technical Committee (TC-37) ) ณ โรงแรมเซ็นทารา แกรนด์ เซ็นทรัลพลาซา ลาดพร้าว กรุงเทพฯ โดยมีผู้แทนระดับอธิบดีและรองอธิบดีจาก 13 ประเทศ ได้แก่ บังกลาเทศ อินเดีย ศรีลังกา ปากีสถาน เนปาล อิหร่าน เวียดนาม ฟิลิปปินส์ ลาว อินโดนีเซีย มาเลเซีย เมียนมาร์ และฟิจิ เข้าร่วมงานดังกล่าว ซึ่งในช่วงเช้าที่ผ่านมาได้มีการประชุมร่วมกันในวันแรก และเป็นการประชุมแบบ On-site ครั้งแรกในปีนี้ หลังจากการแพร่ระบาดของโรคโควิด-19 โดยการประชุมได้มีการหารือและติดตามสถานะผลการดําเนินงานตามข้อมติของการประชุม CIRDAP ที่ผ่านมา รวมถึงการให้คําแนะนําในเชิงเทคนิคเพื่อสนับสนุนกิจกรรมและโครงการตามวิสัยทัศน์ของ CIRDAP ที่มุ่งเน้นการให้การสนับสนุนด้านเทคนิคและส่งเสริมแนวปฏิบัตินวัตกรรมที่ดีด้านการพัฒนาชนบทแบบผสมผสานที่ยั่งยืนในประเทศสมาชิก เพื่อพัฒนาชีวิตความเป็นอยู่ของชาวชนบท ซึ่งประเทศไทยได้ประโยชน์จากการเป็นเจ้าภาพในการหารือและแลกเปลี่ยนประสบการณ์กับประเทศสมาชิก CIRDAP และผู้เชี่ยวชาญระหว่างประเทศ
ในโอกาสนี้ ดร.เชิดศักดิ์ วีระพัฒน์ ผู้อํานวยการใหญ่ CIRDAP ได้มอบรางวัล Aziz-UI Haq Rural Development ให้แก่กระทรวงเกษตรและสหกรณ์ โดยปลัดกระทรวงเกษตรและสหกรณ์ได้มอบหมายให้ นางสาวนฤมล สงวนวงศ์ ผู้ช่วยปลัดกระทรวงเกษตรและสหกรณ์ เป็นผู้แทนของกระทรวงเกษตรและสหกรณ์ ในรับรางวัลดังกล่าว ซึ่งรางวัลนี้มอบให้แก่บุคคลหรือหน่วยงานที่มีผลงานเป็นที่ประจักษ์ในด้านการพัฒนาชนบท เพื่อยกระดับคุณภาพชีวิตที่ดี ลดความยากจน และเพิ่มความมั่นคงทางอาหารของชาวชนบทในภูมิภาคเอเชียและแปซิฟิก และมีบทบาทในการพัฒนาองค์กร CIRDAP โดยมี ดร. สมพร หาญพงศ์พันธ์ อดีตรองผู้อํานวยการใหญ่ (พ.ศ. 2529 – 2533) และผู้อํานวยการใหญ่ CIRDAP (พ.ศ. 2535 – 2539) เข้ารับรางรางวัล ซึ่งที่ผ่านมามีบุคคลสําคัญและองค์กรที่ได้รับรางวัลนี้ ได้แก่ H.E. Sheikh Hasina นายกรัฐมนตรีบังคลาเทศ และองค์การอาหารและการเกษตรแห่งสหประชาชาติ (FAO) นอกจากนี้ CIRDAP ได้เปิดตัวรายงานการพัฒนาชนบท ปี พ.ศ. 2564 (ค.ศ. 2021) ภายใต้หัวข้อ Digital Services for the Marginalized Rural in Asia and the Pacific: Accessibility, Affordability, and Implications เพื่อมุ่งเน้นการศึกษาความสามารถในการเข้าถึงและความสามารถในการจ่ายเพื่อรับบริการดิจิทัล และรายงานระบุว่าผู้ที่มีความเปราะบางทางเศรษฐกิจที่อาศัยอยู่ในพื้นที่ชนบทที่สามารถได้รับประโยชน์จากบริการดิจิทัล ของจํานวนผู้รับบริการ ขึ้นอยู่กับความสามารถในการจ่าย และความครอบคลุมของบริการ โดยในช่วงเย็น ผู้ช่วยปลัดฯ ได้เป็นประธานงานเลี้ยงรับรองอาหารค่ําแก่คณะผู้เข้าร่วมประชุม ณ ห้องอาหาร หอวัง 2 และ 3 โรงแรมเซ็นทารา แกรนด์
รัฐบาลไทย-ข่าวทำเนียบรัฐบาล-ปลัดสธ. กำชับพื้นที่ดูแลช่วยเหลือผู้ประสบภัย แนะประชาชนดูแลสุขภาพและป้องกันโรคที่มากับน้ำท่วม
วันศุกร์ที่ 30 กันยายน 2565
ปลัดสธ. กําชับพื้นที่ดูแลช่วยเหลือผู้ประสบภัย แนะประชาชนดูแลสุขภาพและป้องกันโรคที่มากับน้ําท่วม
ปลัดกระทรวงสาธารณสุข กําชับพื้นที่ติดตามสถานการณ์ใกล้ชิดและให้การดูแลช่วยเหลือผู้ประสบภัยตลอด 24 ชั่วโมง แนะประชาชนดูแลสุขภาพ รักษาความสะอาด และป้องกันอุบัติเหตุจากไฟดูด เหยียบของมีคม และสัตว์มีพิษกัดต่อย
วันนี้ (30 กันยายน 2565) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า จากสถานการณ์พายุ “โนรู” ทําให้มีฝนตกหนักอย่างต่อเนื่อง ส่งผลกระทบให้พื้นที่ 11 จังหวัด ได้แก่ เพชรบูรณ์ อํานาจเจริญ ศรีสะเกษ ยโสธร อุบลราชธานี ขอนแก่น ชัยภูมิ มุกดาหาร สระบุรี ชัยนาท สระแก้ว มีสถานบริการสาธารณสุขได้รับผลกระทบ 23 แห่ง เปิดให้บริการตามปกติ 19 แห่ง และมีรพ.สต. 3 แห่ง และ รพ. 1 แห่ง ที่เปิดให้บริการได้บางส่วน เบื้องต้นได้ส่งทีมปฏิบัติการด้านการแพทย์ 135 ทีม ดูแลประชาชนและผู้ประสบภัยแล้ว 9,559 รายประกอบด้วย เยี่ยมบ้าน 748 ราย แจกยาชุดน้ําท่วม 2,616 ราย ตรวจรักษา 4,579 ราย ให้สุขศึกษา 1,614 ราย ประเมินสุขภาพจิต 306 ราย และส่งต่อรักษา 2 ราย โดยอาการป่วยที่พบมากสุด คือ น้ํากัดเท้า 2,468 รายโรคทางเดินหายใจ 456 ราย กล้ามเนื้อและกระดูกจากการยกของหนัก 403 ราย และโรคผิวหนัง แพ้ ผื่นคัน 361 ราย เป็นต้นส่วนการประเมินสุขภาพจิตพบมีภาวะเครียด 4 ราย ได้ให้การดูแลแล้ว
นายแพทย์เกียรติภูมิ กล่าวต่อว่า สําหรับโรคที่มักพบบ่อยช่วงน้ําท่วม เช่น ไข้หวัด ตาแดง โรคอุจจาระร่วงอาหารเป็นพิษ โรคฉี่หนู น้ํากัดเท้า เป็นต้น ขอแนะนําให้ประชาชนดูแลร่างกายให้อบอุ่นอยู่เสมอ สวมหน้ากากอนามัยตลอดเวลาเมื่อป่วยมีอาการทางเดินหายใจ กินร้อน ล้างมือบ่อย ๆ ควรสวมรองเท้าบู๊ท ล้างทําความสะอาดมือเท้าด้วยสบู่และเช็ดให้แห้งทุกครั้งหลังลุยน้ํา หากมีบาดแผลควรใช้แอลกอฮอล์เช็ดและทายาฆ่าเชื้อ หลีกเลี่ยงการใช้สิ่งของร่วมกัน หากน้ําหรือสิ่งสกปรกเข้าตาให้รีบล้างด้วยน้ําสะอาดทันที นอกจากนี้ ต้องระมัดระวังและป้องกันอุบัติเหตุที่อาจเกิดขึ้น ได้แก่ ไฟดูด จมน้ํา เหยียบของมีคม และสัตว์มีพิษกัดต่อย เป็นต้น
ทั้งนี้ ได้มอบหมายให้สํานักงานสาธารณสุขจังหวัดและโรงพยาบาลในพื้นที่เสี่ยง ติดตามสถานการณ์ใกล้ชิดและให้การดูแลช่วยเหลือผู้ประสบภัยตลอด 24 ชั่วโมง โดยเฉพาะผู้ป่วยติดบ้านติดเตียง เด็กเล็ก หญิงตั้งครรภ์ ผู้สูงอายุในพื้นที่ ให้ได้รับการดูแลอย่างต่อเนื่องและไม่ขาดยา และจัดหน่วยแพทย์เคลื่อนที่ออกให้บริการดูแลประชาชนที่ประสบภัยจนกว่าสถานการณ์จะเข้าสู่ภาวะปกติ
****************************************** 30 กันยายน 2565
รัฐบาลไทย-ข่าวทำเนียบรัฐบาล-​Cabinet approves 5th SME Promotion Master Plan for 2023-2027
วันพุธที่ 21 กันยายน 2565
​Cabinet approves 5th SME Promotion Master Plan for 2023-2027
​Cabinet approves 5th SME Promotion Master Plan for 2023-2027
September 21, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting on September 20, 2022, made an approval to the 5th SME Promotion Master Plan (2023-2027) as a framework for Thailand’s SMEs development and promotion, and a guideline for the development of SME action and budgeting plans for an integrative operation between all concerned agencies.
The draft 5th SME Promotion Master Plan (2023-2027) identifies 3 areas of development and 15 strategies:
1) Promoting inclusive growth: Strategies under this area of development include maintaining business operation stability during the start of business, enhancing business capacity and competitiveness at the global standard, supporting elderly business operators, promoting business survival, and promoting farmers’ business professionalism, among others.
2) Promoting targeted growth: Strategies under this area of development include increasing domestic market share, and internationalizing businesses, etc.
3) Developing environments conducive to business growth: Strategies under this area of development include promoting access to funding, enhancing personnel and labor skills, revising related laws and regulations, and developing data system, among others.
According to the Government Spokesperson, key strategies added in the 5th SME Promotion Master Plan, comparing to the preceding 4th SME Promotion Plan, are supporting elderly business operators, and promoting farmers’ business professionalism.
รัฐบาลไทย-ข่าวทำเนียบรัฐบาล-​โฆษกรัฐบาลเผย รัฐบาลพร้อมผลักดันภาคธุรกิจการท่องเที่ยวของไทย คาดการณ์ปี 2565 นี้ นักท่องเที่ยวต่างชาติเกิน 10 ล้านคน
วันเสาร์ที่ 10 กันยายน 2565
​โฆษกรัฐบาลเผย รัฐบาลพร้อมผลักดันภาคธุรกิจการท่องเที่ยวของไทย คาดการณ์ปี 2565 นี้ นักท่องเที่ยวต่างชาติเกิน 10 ล้านคน
พร้อมสัดส่วนการจ้างงานเพิ่มขึ้น 75% รองรับ High season ในปีนี้
วันนี้ (10 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า รัฐบาลพร้อมให้การสนับสนุนและผลักดันภาคธุรกิจการท่องเที่ยว สอดรับกับรายงานจากสมาคมโรงแรมไทย และธนาคารแห่งประเทศไทย (ธปท.) ซึ่งพบว่า ดัชนีความเชื่อมั่นผู้ประกอบการที่พักแรมเดือนสิงหาคม 2565 (Hotel business operator Sentiment Index) มีอัตราการเข้าพักเฉลี่ยอยู่ที่ 48% ซึ่งเพิ่มขึ้นจากเดือนกรกฎาคม 2565 พร้อมคาดการณ์ว่าอัตราการเข้าพักเดือนกันยายน 2565 จะเฉลี่ยอยู่ที่ 40%
โฆษกประจําสํานักนายกรัฐมนตรีกล่าวว่า ดัชนีความเชื่อมั่นดังกล่าวมาจากการรวบรวมข้อมูลของผู้ประกอบการด้านโรงแรม ที่พัก จํานวน 106 แห่ง (รวมทั้งประเภทโรงแรมที่เป็น AQ, Hospitel และ Hotel Isolation) โดยนอกจากอัตราการเข้าพักที่เพิ่มขึ้นแล้ว ยังพบแนวโน้มของจํานวนคืนที่เข้าพักเฉลี่ยต่อโรงแรมที่เพิ่มขึ้น ซึ่งสามารถจําแนกได้ตามประเภทนักท่องเที่ยว โดยนักท่องเที่ยวชาวไทยเข้าพักเฉลี่ยอยู่ที่ 1.7 คืนต่อโรงแรม และนักท่องเทียวต่างชาติเข้าพักเฉลี่ยอยู่ที่ 3.3 คืนต่อโรงแรม ซึ่งส่วนใหญ่นักท่องเที่ยวต่างชาติเป็นกลุ่มเอเชียและตะวันออกกลางจํานวนกว่า 62% รองลงมาคือ ยุโรปตะวันตก ทวีปอเมริกา เเละ รัสเซีย-ยุโรปตะวันออก ตามลําดับ
ทั้งนี้ข้อมูลจากสํานักตรวจคนเข้าเมืองระบุว่า จํานวนนักท่องเที่ยวต่างชาติที่เดินทางเข้ามาประเทศไทยตั้งแต่ต้นปี 2565 จนถึงวันที่ 8 กันยายนที่ผ่านมานี้ มียอดสะสมอยู่ที่ 5,018,172 คนแล้ว โดยจากการประเมินแนวโน้มนักท่องเที่ยวต่างชาติล่าสุด รัฐบาลยังคงเป้าหมายดึงนักท่องเที่ยวต่างชาติเข้าไทยตลอดปี 2565 ไว้ที่ 10 ล้านคน จากเดิมที่คาดไว้ 6 ล้านคนในปีนี้ นอกจากนี้ ยังพบสัดส่วนการจ้างงานภายในสถานประกอบการโรงแรม ที่พัก เพิ่มขึ้นกว่า 75% โดยส่วนหนึ่งเป็นการจ้างงานพนักงานใหม่เพื่อเตรียมพร้อมรับนักท่องเที่ยวในช่วง High season ปลายปี 2565 นี้
“รัฐบาลเร่งผลักดันภาคธุรกิจการท่องเที่ยวให้สามารถเติบโตอย่างต่อเนื่อง ควบคู่กับการวางมาตรการส่งเสริมการท่องเที่ยวต่าง ๆ ปรับเปลี่ยนแนวทางการท่องเที่ยวในรูปแบบใหม่ ๆ ซึ่งจะเป็นปัจจัยหนุนส่งเสริมภาคธุรกิจ ให้พร้อมดึงดูดนักท่องเที่ยวทั้งชาวไทยและชาวต่างชาติ โดยเชื่อมั่นว่าการประสานการทํางานร่วมกันระหว่างภาครัฐและภาคเอกชนในการเพิ่มศักยภาพแก่ภาคการท่องเที่ยวไทย ซึ่งถือเป็นกําลังสําคัญในการพลิกฟื้นเศรษฐกิจของประเทศ จะส่งผลดีต่อภาคการท่องเที่ยว จนเกิดการดําเนินกิจกรรมทางเศรษฐกิจ อันเป็นการกระตุ้นและฟื้นฟูเศรษฐกิจของประเทศอย่างยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-ครม. เคาะวันหยุดราชการกรณีพิเศษ 16 - 18 พ.ย. 65 ช่วงการประชุม APEC 2022 เฉพาะ 3 จังหวัด ในเขตกรุงเทพฯ จ.นนทบุรี และ จ.สมุทรปราการ
วันพุธที่ 5 ตุลาคม 2565
ครม. เคาะวันหยุดราชการกรณีพิเศษ 16 - 18 พ.ย. 65 ช่วงการประชุม APEC 2022 เฉพาะ 3 จังหวัด ในเขตกรุงเทพฯ จ.นนทบุรี และ จ.สมุทรปราการ
.....
ที่ประชุม ครม. (5 ต.ค. 65) เห็นชอบกําหนดให้วันที่ 16 - 18 พ.ย. 65 เป็นวันหยุดราชการกรณีพิเศษ เฉพาะในเขตกรุงเทพมหานคร จ.นนทบุรี และ จ.สมุทรปราการ ในช่วงการประชุมความร่วมมือทางเศรษฐกิจในเอเชีย - แปซิฟิก (APEC 2022) และการประชุมที่เกี่ยวข้อง ที่ประเทศไทยเป็นเจ้าภาพ ซึ่งมีประเทศสมาชิก 21 เขตเศรษฐกิจเข้าร่วมการประชุมครั้งนี้
.
การกําหนดวันหยุดพิเศษนี้ เพื่อบรรเทาปัญหาด้านการจราจร อํานวยความสะดวกในการเดินทางของผู้เข้าร่วมประชุม รวมทั้งเพื่อให้การอารักขาและรักษาความปลอดภัยผู้นําเขตเศรษฐกิจเอเปคเป็นไปด้วยความเรียบร้อยและมีประสิทธิภาพสูงสุด
.
ในส่วนของสถาบันการเงินและสถาบันการเงินเฉพาะกิจ ธนาคารแห่งประเทศไทย ให้เป็นวันทําการตามปกติ และขอความร่วมมือให้หน่วยงานที่ไม่ได้ให้บริการประชาชนหรือไม่ใช่ส่วนงานที่มีความสําคัญต่อระบบสถาบันการเงิน เน้นการทํางานที่บ้าน (WFH) ขณะที่รัฐวิสาหกิจแต่ละแห่ง ภาคเอกชน และกระทรวงแรงงาน ให้พิจารณาความเหมาะสม ไม่ให้เกิดความเสียหายต่อราชการ หรือกระทบต่อการให้บริการประชาชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-​Deputy PM Prawit Wongsuwon’s statement of condolences to U.K. Govt. on Queen Elizabeth II’s passing
วันศุกร์ที่ 9 กันยายน 2565
​Deputy PM Prawit Wongsuwon’s statement of condolences to U.K. Govt. on Queen Elizabeth II’s passing
​Deputy PM Prawit Wongsuwon’s statement of condolences to U.K. Govt. on Queen Elizabeth II’s passing
September 9, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed the statement of Deputy Prime Minister and Acting Prime Minister Gen. Prawit Wongsuwon, sent to the Right Honourable Elizabeth Truss MP, Prime Minister of the United Kingdom. Gist of the statement is as follows:
The Deputy Prime Minister, on behalf of the Government and people of the Kingdom of Thailand, expressed deepest sorrow for the passing of Her Majesty Queen Elizabeth II of the United Kingdom of Great Britain and Northern Ireland.
Throughout Her Majesty’s 70-year reign, Her Majesty Queen Elizabeth II devoted her life and performed her duties for the benefits of the British people, the United Kingdom, the Commonwealth, and the global community. Her Majesty was admired and revered by people around the world. The royal visits to Thailand in 1972 and 1996 will be remembered by all the Thais. Thai people will join the UK Government and people in praying and mourning at this time of loss.o
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนาสรุปผลการดำเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน ประจำปีงบประมาณ 2565
วันอังคารที่ 30 สิงหาคม 2565
ปลัดกอบชัยฯ เปิดการสัมมนาสรุปผลการดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน ประจําปีงบประมาณ 2565
ปลัดกอบชัยฯ เปิดการสัมมนาสรุปผลการดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน ประจําปีงบประมาณ 2565
วันนี้ (30 สิงหาคม 2565) เวลา 9.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาสรุปผลการดําเนินงานโครงการแปรรูปสินค้าเกษตรอุตสาหกรรม 1 จังหวัด 1 ชุมชน (One Province One Agro-Industrial Community : OPOAI-C) ประจําปีงบประมาณ 2565 โดยมี นางวรวรรณ ชิตอรุณ รองปลัดกระทรวงอุตสาหกรรม นายวีระกิตติ์ รันทกิจธนวัชร นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม นายเศรษฐรัชต์ เลือดสกุล ผู้ช่วยปลัดกระทรวงอุตสาหกรรม และอุตสาหกรรมจังหวัดทั่วประเทศ ร่วมเปิดงาน ณ โรงแรมเซ็นจูรี่ พาร์ค กรุงเทพฯ และผ่านทางระบบออนไลน์ (ZOOM)
โดยการสัมมนาดังกล่าวจัดขึ้นเพื่อสรุปผลการดําเนินงานการติดตามประเมินผลแปรรูปสินค้าเกษตรอุตสาหกรรม 1 จังหวัด 1 ชุมชน การถอดบทเรียนโครงการฯ การวางแนวทางทดสอบผู้บริโภคสําหรับวิสาหกิจชุมชน การประเมินต้นทุนและความคุ้มค่าของบรรจุภัณฑ์สําหรับวิสาหกิจชุมชน และการชี้แจงแนวทางการดําเนินงานโครงการฯ ประจําปีงบประมาณ 2566
รัฐบาลไทย-ข่าวทำเนียบรัฐบาล-รมว.พม. พบปัญหาใหม่ที่ จ.หนองบัวลำภู เร่งหาทางออกช่วยควาย 5 ตัว ไร้คนเลี้ยง หลังเจ้าของเสียชีวิตจากเหตุความรุนแรง
วันจันทร์ที่ 31 ตุลาคม 2565
รมว.พม. พบปัญหาใหม่ที่ จ.หนองบัวลําภู เร่งหาทางออกช่วยควาย 5 ตัว ไร้คนเลี้ยง หลังเจ้าของเสียชีวิตจากเหตุความรุนแรง
รมว.พม. พบปัญหาใหม่ที่ จ.หนองบัวลําภู เร่งหาทางออกช่วยควาย 5 ตัว ไร้คนเลี้ยง หลังเจ้าของเสียชีวิตจากเหตุความรุนแรง
วันนี้ (31 ต.ค. 65) นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า วานนี้ ระหว่างที่ประชุมกับทีมปฏิบัติการสังคมสงเคราะห์ พม. หรือที่เรียกว่า ทีม CM จํานวน 40 ทีม ที่ดูแลช่วยเหลือทุกครอบครัวผู้ได้รับผลกระทบจากเหตุการณ์ความรุนแรงในพื้นที่ตําบลอุทัยสวรรค์ อําเภอนากลาง จังหวัดหนองบัวลําภู พบปัญหาใหม่ที่น่าสนใจว่า ครอบครัวผู้เสียชีวิตรายหนึ่ง อาศัยอยู่กับมารดาสูงอายุ และมีควาย จํานวน 5 ตัว เป็นภาระที่ต้องคอยดูแล แต่ด้วยมารดาแก่ชรา จึงไม่สามารถเลี้ยงต่อได้ จึงน่าเป็นห่วงมาก ทั้งนี้ ที่ประชุมจึงช่วยกันปรึกษาหาทางออกว่าจะดําเนินการช่วยเหลืออย่างไรทั้งมารดาผู้เสียชีวิตและควายทั้ง 5 ตัว โดยในเบื้องต้น ได้ให้อาสาสมัครปศุสัตว์มาช่วยดูแลควายชั่วคราวไว้ก่อน
รัฐบาลไทย-ข่าวทำเนียบรัฐบาล-สำนักงานสลากฯ  แนะนำให้ผู้มีสิทธิ์ซื้อจองสลากฯ รายย่อยทำรายการผ่านแอปฯ เป๋าตัง เพื่อความสะดวกในการทำรายการ
วันอังคารที่ 6 กันยายน 2565
สํานักงานสลากฯ  แนะนําให้ผู้มีสิทธิ์ซื้อจองสลากฯ รายย่อยทํารายการผ่านแอปฯ เป๋าตัง เพื่อความสะดวกในการทํารายการ
การทํารายการจองสลากล่วงหน้าฯ งวดวันที่ 1 ต.ค.2565 มีจํานวนสลากจอง 526,035 เล่ม ผู้มีสิทธิ์ทํารายการ 158,863 ราย ดังนั้ จะมีผู้ที่ได้รับสลาก 105,207 ราย (รายละ 5 เล่ม) ซึ่งอาจทําให้ผู้มีสิทธิ์ทํารายการอาจไม่ได้รับสลากครบทุกคน
วันนี้ (6 กันยายน 2565) เวลา 11.00 น. นายลวรณ แสงสนิท ประธานกรรมการสลากกินแบ่งรัฐบาล ให้สัมภาษณ์ต่อผู้สื่อข่าว ถึงแนวทางการเปิดให้ทํารายการซื้อ-จองสลากฯ ล่วงหน้า ว่าการทํารายการจองสลากล่วงหน้าฯ งวดวันที่ 1 ตุลาคม 2565 มีจํานวนสลากจอง 526,035 เล่ม ผู้มีสิทธิ์ทํารายการ 158,863 ราย ดังนั้น จะมีผู้ที่ได้รับสลาก 105,207 ราย (รายละ 5 เล่ม) ซึ่งอาจทําให้ผู้มีสิทธิ์ทํารายการอาจไม่ได้รับสลากครบทุกคน ซึ่งเป็นแนวทางที่ปฏิบัติมาอย่างต่อเนื่อง ตั้งแต่ก่อนมีการเปิดจําหน่ายสลากดิจิทัล
อย่างไรก็ตาม เพื่อเป็นการเพิ่มความสะดวกในการทํารายการซื้อ-จองล่วงหน้า สํานักงานสลากฯ ได้เปิด 3 ช่องทางให้สําหรับทํารายการซื้อจอง ได้แก่ ตู้เอทีเอ็มกรุงไทย เน็ตแบงค์-แอปฯ เป๋าตัง และเคาน์เตอร์สาขาธนาคารกรุงไทย ซึ่งที่ผ่านมาประชาชนส่วนใหญ่กว่า 80% มีการทํารายการผ่านเน็ตแบงค์ และแอปฯ เป๋าตัง สําหรับกรณีที่มีการวิวาทตามที่ปรากฏเป็นข่าวที่จังหวัดสุพรรณบุรี เป็นการกระทบกระทั่งเนื่องจากการทํารายการที่ตู้เอทีเอ็ม จึงขอแนะนําให้ทํารายการผ่านแอปฯ เป๋าตัง จะทําให้ได้รับความสะดวกมากกว่า
ปัจจุบัน สํานักงานสลากฯ พิมพ์สลากออกจําหน่าย 100 ล้านฉบับ แบ่งเป็นสลากที่จัดสรรผ่านระบบตัวแทนจําหน่ายสลาก 44% (สลากขายแบบใบ 32% สลากขายแบบดิจิทัล 12%) เป็นสลากผ่านระบบซื้อ-จองล่วงหน้า 56% ทั้งนี้ การจัดพิมพ์สลากของสํานักงานฯ ผลิตตามความต้องการของประชาชนผู้ซื้อสลากเป็นที่ตั้ง ดังนั้น ปริมาณสลากในปัจจุบัน มีปริมาณเพียงพอต่อความต้องการของผู้ซื้อแล้ว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดสัมมนาเครือข่ายนิติวิทยาศาสตร์ ยกระดับงานด้านตรวจพิสูจน์หลักฐาน ดันเป็น วิชาชีพควบคุมตามกฎหมาย ให้งานนิติวิทยาศาสตร์
วันจันทร์ที่ 5 กันยายน 2565
รัฐมนตรีว่าการกระทรวงยุติธรรม เปิดสัมมนาเครือข่ายนิติวิทยาศาสตร์ ยกระดับงานด้านตรวจพิสูจน์หลักฐาน ดันเป็น วิชาชีพควบคุมตามกฎหมาย ให้งานนิติวิทยาศาสตร์
รัฐมนตรีว่าการกระทรวงยุติธรรม เปิดสัมมนาเครือข่ายนิติวิทยาศาสตร์ ยกระดับงานด้านตรวจพิสูจน์หลักฐาน ดันเป็น วิชาชีพควบคุมตามกฎหมาย ให้งานนิติวิทยาศาสตร์ มีมาตรฐานเดียวกัน เทียบสากล หวังประชาชน เข้าถึงกระบวนการยุติธรรม อย่างเท่าเทียม
วันที่ 5 กันยายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานเปิด“โครงการสัมมนาเครือข่ายนิติวิทยาศาสตร์แห่งประเทศไทย ครั้งที่ 2” โดยมี นางอรัญญา ทองน้ําตะโก รองปลัดกระทรวงยุติธรรม พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ ผู้บริหารกระทรวง แพทย์หญิง คุณหญิงพรทิพย์ โรจนสุนันท์ สมาชิกวุฒิสภา และเครือข่ายนิติวิทยาศาสตร์ เข้าร่วม ที่โรงแรมมิราเคิล แกรนด์ คอนเวนชั่น กรุงเทพมหานคร
โดย พันตํารวจเอก ทรงศักดิ์ กล่าวรายงานว่า วัตถุประสงค์การจัดงานในวันนี้ เพื่ออํานวยความยุติธรรม ลดความเหลื่อมล้ํา พร้อมพัฒนาด้านนิติวิทยาศาสตร์ สู่ระดับสากล ให้มีประสิทธิภาพ ซึ่งปัจจุบัน งานนิติวิทยาศาสตร์ ได้รับการพัฒนา และส่งเสริมเป็นวิชาชีพควบคุมแล้ว เพื่อจะได้มีจรรยาบรรณมาตรฐานเดียวกัน โดยจะส่งเสริมให้การตรวจพิสูจน์ เป็นไปอย่างมีคุณภาพ
ขณะที่ นายสมศักดิ์ กล่าวว่า รู้สึกยินดี และเป็นเกียรติอย่างยิ่ง ที่ได้รับเชิญมาเป็นประธานในพิธีเปิด “โครงการสัมมนาเครือข่ายนิติวิทยาศาสตร์แห่งประเทศไทย ครั้งที่ 2” ในวันนี้ เพราะเมื่อวันที่ 24 กันยายน 2562 ตนได้เป็นประธานและเข้าร่วมโครงการนี้ ที่จัดขึ้นเป็นครั้งแรก โดยมีเนื้อหาสําคัญ 2 ส่วน คือ การพัฒนาเครือข่ายนิติวิทยาศาสตร์แห่งประเทศไทย และการผลักดันให้วิชาชีพ สาขานิติวิทยาศาสตร์ เป็นวิชาชีพควบคุมตามกฎหมาย ซึ่งปัจจุบัน ได้มีการกําหนด ให้สาขานิติวิทยาศาสตร์ เป็นวิชาชีพวิทยาศาสตร์และเทคโนโลยีควบคุม แล้ว ตามพระราชกฤษฎีกา กําหนดสาขาวิชาชีพวิทยาศาสตร์และเทคโนโลยีควบคุม (ฉบับที่ 2) พ.ศ.2565 ในวันที่ 24 พฤษภาคม 2565 ส่งผลให้การประกอบวิชาชีพสาขานิติวิทยาศาสตร์ มีมาตรฐานเดียวกัน ภายใต้จรรยาบรรณที่เคร่งครัด เพื่อให้การบริการนิติวิทยาศาสตร์มีคุณภาพ เป็นที่ยอมรับทั้งในระดับประเทศ และระดับสากล
นายสมศักดิ์ กล่าวอีกว่า การจัดโครงการในวันนี้ ถือได้ว่า เป็นโอกาสอันดี ที่ทําให้เราได้เห็นถึงการพัฒนาอย่างต่อเนื่อง ทั้งในส่วนของการพัฒนาเครือข่ายนิติวิทยาศาสตร์แห่งประเทศไทย และพัฒนาบุคลากรในกระบวนการยุติธรรม ซึ่งสอดคล้องกับนโยบายด้านกระบวนการยุติธรรมของรัฐบาล ที่ต้องการสร้างความเชื่อมั่นให้กับสังคม พร้อมมุ่งเน้นลดความเหลื่อมล้ํา ให้เกิดความเสมอภาคด้วยกลไกนิติวิทยาศาสตร์
“เนื่องจากปัจจุบัน การตรวจพิสูจน์ทางนิติวิทยาศาสตร์ นอกจากช่วยกระบวนการสืบสวนสอบสวนในคดีอาญาแล้ว ยังถูกนํามาใช้ในด้านสังคม เช่น การพิสูจน์สัญชาติ เพื่อลดความเหลื่อมล้ํา การตรวจสารเสพติดในเส้นผม ดังนั้น จะเห็นได้ว่า การพัฒนาเครือข่ายนิติวิทยาศาสตร์นั้น มีส่วนสําคัญเป็นอย่างยิ่ง ที่จะได้เข้ามามีส่วนร่วม ในการช่วยประชาชน ให้เข้าถึงกระบวนการยุติธรรมได้อย่างรวดเร็ว และเท่าเทียม เป็นที่พึ่งของประชาชนได้” รมว.ยุติธรรม กล่าว
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร. ดูแลสิทธิลูกจ้าง Shopee ถูกปลด
วันอังคารที่ 27 กันยายน 2565
รมว.เฮ้ง สั่ง กสร. ดูแลสิทธิลูกจ้าง Shopee ถูกปลด
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน ดูแลสิทธิประโยชน์ลูกจ้าง Shopee ที่ถูกเลิกจ้าง ย้ําลูกจ้างต้องได้รับสิทธิประโยชน์ตามกฎหมายคุ้มครองแรงงานและประกันสังคม พร้อมเตรียมจัดหางานและฝึกอาชีพใหม่หากลูกจ้างต้องการ
นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีสื่อออนไลน์เสนอข่าวว่า Shopee กําลังปรับโครงสร้างใหญ่ทั่วภูมิภาค โดยประเทศไทยจะปรับลดลูกจ้าง ไม่ถึง 10% ทันทีที่ได้รับทราบข่าว พลเอก ประวิตร วงษ์สุวรรณ รองนายกรัฐมนตรีรักษาราชการแทนนายกรัฐมนตรี และกํากับดูแลกระทรวงแรงงาน ได้แสดงความห่วงใยกับสถานการณ์ที่เกิดขึ้น จึงได้สั่งให้กระทรวงแรงงานดําเนินการช่วยเหลือลูกจ้างกลุ่มนี้ให้ได้รับสิทธิประโยชน์ตามกฎหมาย ผมจึงได้สั่งการให้กรมสวัสดิการและคุ้มครองแรงงาน (กสร.) ส่งพนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 ตรวจสอบหาข้อเท็จจริงทันที เบื้องต้นได้รับรายงานว่า บริษัทในเครือช้อปปี้ สํานักงานใหญ่ตั้งอยู่เขตดินแดง กรุงเทพมหานคร มีลูกจ้างทั้งหมด 3,300 คน จะเลิกจ้างลูกจ้างประมาณร้อยละ 10 สาเหตุการเลิกจ้างครั้งนี้ เนื่องจากเป็นนโยบายของบริษัทแม่ที่อยู่ในประเทศสิงคโปร์ มีการปรับโครงสร้างองค์กรเพื่อรองรับภาวะการผันผวนของเศรษฐกิจโลก ซึ่งหากมีการเลิกจ้างลูกจ้างกลุ่มดังกล่าว บริษัทจะจ่ายสิทธิประโยชน์ที่ลูกจ้างพึงได้รับตามกฎหมายอย่างครบถ้วน อาทิ ค่าชดเชย ค่าจ้างแทนการบอกกล่าวล่วงหน้า ค่าจ้างวันหยุดพักผ่อนประจําปีตามส่วนในปีที่เลิกจ้าง และเงินพิเศษเพิ่มตามอายุงาน ทั้งนี้ ได้สั่งการให้หน่วยงานในสังกัดกระทรวงแรงงานเฝ้าระวังและติดตามสถานการณ์อย่างใกล้ชิด รวมถึงเตรียมจัดหางานรองรับกรณีลูกจ้างมีความประสงค์จะหางานใหม่ หรือหากลูกจ้างต้องการเปลี่ยนสายงานหรือเพิ่มทักษะด้านอาชีพก็สามารถเข้ารับการฝึกอบรมเพื่อพัฒนาทักษะฝีมือแรงงานได้
ด้านนายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวต่อว่า หลังจากได้รับข้อสั่งการจากรัฐมนตรีว่าการกระทรวงแรงงาน ผมได้กําชับให้พนักงานตรวจแรงงาน สํานักงานสวัสดิการและคุ้มครองแรงงานกรุงเทพมหานครพื้นที่ 5 ชี้แจงข้อกฎหมายและสิทธิประโยชน์ต่าง ๆ ตามกฎหมายคุ้มครองแรงงานให้นายจ้างและลูกจ้างรับทราบ ตลอดจน ดูแล ให้คําปรึกษาแก่นายจ้าง /เจ้าของสถานประกอบกิจการ เพื่อให้สามารถปฏิบัติถูกต้องตามพระราชบัญญัติคุ้มครองแรงงาน พ.ศ. 2541 ต่อไป
รัฐบาลไทย-ข่าวทำเนียบรัฐบาล-​ครม. อนุมัติโครงการสินเชื่อแก้หนี้เพิ่มทุน ภายใต้งานมหกรรมร่วมใจแก้หนี้ ตั้งเป้าช่วยเพิ่มสภาพคล่องกลุ่มเป้าหมายในการลงทุนประกอบอาชีพได้ไม่น้อยกว่า 100,000 ราย
วันอังคารที่ 1 พฤศจิกายน 2565
​ครม. อนุมัติโครงการสินเชื่อแก้หนี้เพิ่มทุน ภายใต้งานมหกรรมร่วมใจแก้หนี้ ตั้งเป้าช่วยเพิ่มสภาพคล่องกลุ่มเป้าหมายในการลงทุนประกอบอาชีพได้ไม่น้อยกว่า 100,000 ราย
​ครม. อนุมัติโครงการสินเชื่อแก้หนี้เพิ่มทุน ภายใต้งานมหกรรมร่วมใจแก้หนี้ ตั้งเป้าช่วยเพิ่มสภาพคล่องกลุ่มเป้าหมายในการลงทุนประกอบอาชีพได้ไม่น้อยกว่า 100,000 ราย
วันที่ 1 พฤศจิกายน 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีเห็นชอบโครงการสินเชื่อแก้หนี้เพิ่มทุน พร้อมอนุมัติงบประมาณวงเงินรวม 600 ล้านบาท สําหรับการชดเชยความเสียหายที่เกิดจากหนี้ไม่ก่อให้เกิดรายได้ไม่เกินร้อยละ 30 ของวงเงินสินเชื่อทั้งหมด โดยธนาคารออมสินจะจัดสรรวงเงินการให้ความช่วยเหลือ วงเงินรวม 2,000 ล้านบาท ตั้งเป้าช่วยเพิ่มสภาพคล่องทางการเงินในการดํารงชีวิตและลงทุนประกอบอาชีพของประชาชนกลุ่มเป้าหมายผู้เข้าร่วมงานมหกรรมร่วมใจแก้หนี้ จํานวน 100,000 ราย
หลักเกณฑ์และเงื่อนไข โครงการสินเชื่อแก้หนี้เพิ่มทุน ธนาคารออมสินจะจัดสรรวงเงินการให้ความช่วยเหลือให้เหมาะสมกับระยะเวลางานมหกรรมร่วมใจแก้หนี้ วงเงินรวม 2,000 ล้านบาท เป็นวงเงินสินเชื่อ/ราย ไม่เกินรายละ 20,000 บาท กลุ่มเป้าหมาย เป็นผู้มีรายได้ประจํา หรือผู้ประกอบอาชีพอิสระ เช่น ผู้ประกอบการรายย่อย พ่อค้า แม่ค้า หาบเร่แผงลอย เป็นต้น โดยเป็นผู้มีสัญชาติไทย อายุครบ 20 ปีบริบูรณ์ขึ้นไปและเป็นผู้ที่เข้าร่วมงานมหกรรมร่วมใจแก้หนี้ โดยต้องไม่เป็นลูกจ้าง พนักงาน ผู้บริหาร หรือกรรมการของธนาคารออมสิน สําหรับระยะเวลาการกู้ยืม ปลอดชําระหนี้เงินต้น 6 งวดแรก ระยะเวลาชําระคืนเงินงวดสูงสุดไม่เกิน 2 ปี อัตราดอกเบี้ยคงที่ ร้อยละ 0.35 ต่อเดือน (Flat Rate) ไม่มีหลักประกัน (Clean Loan)โดยระยะเวลา ตั้งแต่วันที่คณะรัฐมนตรีมีมติเห็นชอบถึงวันที่ 31 มกราคม 2566 หรือจนกว่าจะครบวงเงินโครงการ
โฆษกรัฐบาลได้กล่าวเพิ่มเติมว่า งานมหกรรมร่วมใจแก้หนี้ จะจัดขึ้นทั้งสิ้น 5 ครั้ง ในพื้นที่กรุงเทพมหานครและสัญจรจังหวัดต่าง ๆ 4 ภาคทั่วประเทศ ดังนี้
•ครั้งที่ 1 ระหว่างวันที่ 4 - 6 พฤศจิกายน 2565 ณ ศูนย์แสดงสินค้าและการประชุม อิมแพค เมืองทองธานี จังหวัดนนทบุรี
•ครั้งที่ 2 ระหว่างวันที่ 18 - 20 พฤศจิกายน 2565 ณ ศูนย์ประชุมและแสดงสินค้านานาชาติขอนแก่น จังหวัดขอนแก่น
•ครั้งที่ 3 ระหว่างวันที่ 16 - 18 ธันวาคม 2565 ณ ศูนย์ประชุมและแสดงสินค้านานาชาติเชียงใหม่ จังหวัดเชียงใหม่
•ครั้งที่ 4 ระหว่างวันที่ 20 - 22 มกราคม 2566 ณ จังหวัดชลบุรี และ
•ครั้งที่ 5 ระหว่างวันที่ 27 - 29 มกราคม 2566 ณ หอประชุมมหาวิทยาลัย สงขลานครินทร์ จังหวัดสงขลา
ซึ่งภายใต้โครงการฯ นี้ เป็นการให้สินเชื่อที่ผ่อนปรนกว่าสินเชื่อปกติของธนาคาร และเป็นไปตามเงื่อนไขที่ธนาคารออมสินกําหนด เพื่อช่วยเหลือผู้เข้าร่วมงานมหกรรมร่วมใจแก้ไขหนี้มีสภาพคล่องในการดํารงชีพ หรือประกอบอาชีพโดยเฉพาะในกลุ่มเปราะบางที่ยังฟื้นตัวได้ไม่เต็มที่ โดยผ่อนปรนภาระหนี้สินให้สอดคล้องกับรายได้ เพิ่มทุนใหม่เพื่อเป็นเงินทุนหมุนเวียนระยะสั้นและเป็นแหล่งเงินทุนเพื่อสร้างรายได้เพิ่มด้วย
รัฐบาลไทย-ข่าวทำเนียบรัฐบาล-ที่ปรึกษารัฐมนตรี ก.อุตฯ รุดหารือราชวิทยาลัยจุฬาภรณ์ นำผลงานวิจัยและนวัตกรรมกัญชงมาใช้ประโยชน์ทางการแพทย์และอาหาร พร้อมดันสู่อุตสาหกรรมเชิงพาณิชย์
วันอังคารที่ 1 พฤศจิกายน 2565
ที่ปรึกษารัฐมนตรี ก.อุตฯ รุดหารือราชวิทยาลัยจุฬาภรณ์ นําผลงานวิจัยและนวัตกรรมกัญชงมาใช้ประโยชน์ทางการแพทย์และอาหาร พร้อมดันสู่อุตสาหกรรมเชิงพาณิชย์
ที่ปรึกษารัฐมนตรี ก.อุตฯ รุดหารือราชวิทยาลัยจุฬาภรณ์ นําผลงานวิจัยและนวัตกรรมกัญชงมาใช้ประโยชน์ทางการแพทย์และอาหาร พร้อมดันสู่อุตสาหกรรมเชิงพาณิชย์
วันที่ 31 ตุลาคม 2565 นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย นายภาสกร ชัยรัตน์ รองอธิบดีกรมส่งเสริมอุตสาหกรรม นางอนงค์ ไพจิตรประภาภรณ์ ผู้อํานวยการสถาบันอาหาร ผู้บริหาร นักวิชาการจากสํานักงานมาตรฐานผลิตภัณฑ์อุตสาหกรรม (สมอ.) กรมส่งเสริมอุตสาหกรรม (กสอ.) สถาบันอาหาร (สอห.) และสํานักงานพัฒนาวิทยาศาสตร์และเทคโนโลยีแห่งชาติ (สวทช.) เข้าร่วมประชุมกับราชวิทยาลัยจุฬาภรณ์ โดยมี รองศาสตราจารย์นายสัตวแพทย์ปานเทพ รัตนากร รองเลขาธิการราชวิทยาลัยจุฬาภรณ์ และรองศาสตราจารย์นายสัตวแพทย์ ดร.จตุพร กระจายศรี นักวิจัยของราชวิทยาลัยจุฬาภรณ์ เพื่อหารือแนวทางการนํากัญชงมาใช้ประโยชน์ด้านการแพทย์และอาหาร และการสร้างงานวิจัย นวัตกรรม ที่สามารถใช้ประโยชน์ในการส่งเสริมพัฒนาอุตสาหกรรมและต่อยอดสู่เชิงพาณิชย์ โดยในการร่วมหารือในครั้งนี้ ราชวิทยาลัยจุฬาภรณ์ได้มีการนําเสนองานวิจัยนวัตกรรม ที่สามารถนํามาเชื่อมโยงภารกิจของกระทรวงอุตสาหกรรมที่มีหน้าที่ส่งเสริมพัฒนาอุตสาหกรรม และสามารถบูรณาการความร่วมเพื่อใช้ประโยชน์และสร้างสรรค์นวัตกรรมของประเทศ และนําไปต่อยอดสู่อุตสาหกรรมและพาณิชย์ต่อไปได้ในอนาคต
รัฐบาลไทย-ข่าวทำเนียบรัฐบาล-สธ. ร่วม สพฉ. กอง บก. ป้องกันชายแดนจันทบุรีและตราด ซ้อมแผนลำเลียงผู้ป่วยฉุกเฉินทางอากาศเวลากลางคืน สร้างความเชื่อมั่น ประชาชนและนักท่องเที่ยว
วันพฤหัสบดีที่ 1 กันยายน 2565
สธ. ร่วม สพฉ. กอง บก. ป้องกันชายแดนจันทบุรีและตราด ซ้อมแผนลําเลียงผู้ป่วยฉุกเฉินทางอากาศเวลากลางคืน สร้างความเชื่อมั่น ประชาชนและนักท่องเที่ยว
กระทรวงสาธารณสุข ร่วมกับสถาบันการแพทย์ฉุกเฉินแห่งชาติ และกองบังคับการป้องกันชายแดนจันทบุรีและตราด ค่ายตากสิน จัดปฏิบัติการฝึกซ้อมแผนเสมือนจริงกรณีมีผู้ป่วยฉุกเฉินที่จําเป็นต้องได้รับการส่งต่อด้วยเฮลิคอปเตอร์ในช่วงกลางคืน
กระทรวงสาธารณสุข ร่วมกับสถาบันการแพทย์ฉุกเฉินแห่งชาติ และกองบังคับการป้องกันชายแดนจันทบุรีและตราด ค่ายตากสิน จัดปฏิบัติการฝึกซ้อมแผนเสมือนจริงกรณีมีผู้ป่วยฉุกเฉินที่จําเป็นต้องได้รับการส่งต่อด้วยเฮลิคอปเตอร์ในช่วงกลางคืน ช่วยเพิ่มทักษะบุคลากรด้านการแพทย์ฉุกเฉิน เตรียมความพร้อมของหน่วยปฏิบัติการ และสร้างความเชื่อมั่นแก่ประชาชนและนักท่องเที่ยว
เย็นวันที่ 31 สิงหาคม 2565 ที่ กองบัญชาการป้องกันชายแดนจันทบุรีและตราด ค่ายตากสิน จังหวัดจันทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย ร.อ.นพ.อัจฉริยะ แพงมา เลขาธิการสถาบันการแพทย์ฉุกเฉินแห่งชาติ และผู้บริหารกระทรวงสาธารณสุข ติดตามการฝึกซ้อมระบบการแพทย์ฉุกเฉินและการลําเลียงผู้ป่วยทางอากาศ ซึ่งเป็นการฝึกซ้อมสถานการณ์เสมือนจริง กรณีมีผู้ป่วยฉุกเฉินที่จําเป็นต้องได้รับการส่งต่อด้วยเฮลิคอปเตอร์ในช่วงเวลากลางคืน
ดร.สาธิตกล่าวว่า การฝึกซ้อมในสถานการณ์เสมือนจริงถือเป็นการเพิ่มทักษะของบุคลากรด้านการแพทย์ฉุกเฉินและการเตรียมความพร้อมหน่วยปฏิบัติการ เพื่อให้สามารถปฏิบัติการได้อย่างรวดเร็วและราบรื่น ซึ่งเขตสุขภาพที่ 6 โดยเฉพาะจังหวัดจันทบุรีและจังหวัดตราดมีแหล่งท่องเที่ยวที่เป็นพื้นที่เกาะ เข้าถึงลําบาก การคมนาคมไม่สะดวก การลําเลียงผู้ป่วยทางอากาศ หรือSky Doctor จึงมีความสําคัญในการช่วยเหลือผู้ป่วยที่จําเป็นต้องส่งต่อยังโรงพยาบาลที่มีศักยภาพให้ได้รับการดูแลรักษาอย่างทันท่วงที เพราะ “ทุกชีวิตมีค่าเท่ากัน” นอกจากนี้ ยังเป็นการสร้างความเชื่อมั่นในศักยภาพด้านการแพทย์แก่ประชาชนและนักท่องเที่ยวที่จะเดินทางเข้ามา สอดรับกับนโยบายรัฐบาลที่จะมุ่งเน้นกระตุ้นภาคการท่องเที่ยวของประเทศ
ดร.สาธิต กล่าวต่อว่า การฝึกซ้อมระบบการแพทย์ฉุกเฉินครั้งนี้ เป็นการทํางานร่วมกันของ สถาบันการแพทย์ฉุกเฉินแห่งชาติ สํานักงานสาธารณสุขจังหวัดจันทบุรี และสํานักงานสาธารณสุขจังหวัดตราด โดยมีหน่วยแพทย์ฉุกเฉินจากโรงพยาบาลพระปกเกล้าจันทบุรีและโรงพยาบาลเกาะช้างเข้าร่วมฝึกซ้อม ได้รับความร่วมมือจาก กองบัญชาการป้องกันชายแดนจันทบุรีและตราด ให้การสนับสนุนเฮลิคอปเตอร์และสถานที่ โดยมีการฝึกซ้อมอย่างเป็นระบบ ตั้งแต่การประสานหน่วยบริการปลายทาง การลําเลียงผู้ป่วยขึ้นเฮลิคอปเตอร์ และส่งยังรถพยาบาลเพื่อเข้ารับการรักษายังหน่วยบริการปลายทาง ภายใต้มาตรฐานและประกาศคณะกรรมการการแพทย์ฉุกเฉิน เรื่องหลักเกณฑ์และเงื่อนไขเกี่ยวกับการปฏิบัติหน้าที่ และการกํากับดูแลหน่วยปฏิบัติการแพทย์ พ.ศ.2564
********************************** 1 กันยายน 2565
รัฐบาลไทย-ข่าวทำเนียบรัฐบาล-รัฐมนตรีดีอีเอส ร่วมลงนามถวายความอาลัยควีนเอลิซาเบธที่ 2
วันพุธที่ 14 กันยายน 2565
รัฐมนตรีดีอีเอส ร่วมลงนามถวายความอาลัยควีนเอลิซาเบธที่ 2
รัฐมนตรีดีอีเอส ร่วมลงนามถวายความอาลัยควีนเอลิซาเบธที่ 2
เมื่อวันที่ 14 กันยายน 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) ร่วมลงนามในสมุดถวายความอาลัยต่อการเสด็จสวรรคตของสมเด็จพระราชินีนาถเอลิซาเบธที่ 2 แห่งสหราชอาณาจักร โดยมี นายมาร์ก กุดดิง เอกอัครราชทูตสหราชอาณาจักรประจําประเทศไทย ให้การต้อนรับ ณ ที่ทําการสถานเอกอัครราชทูตสหราชอาณาจักรประจําประเทศไทย ถนนสาทรใต้ แขวงยานนาวา เขตสาทร กรุงเทพมหานคร
****************************
รัฐบาลไทย-ข่าวทำเนียบรัฐบาล-​ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
วันศุกร์ที่ 23 กันยายน 2565
​ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
​ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
วันที่ 23 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม (ปลัด วธ.) ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม โดยมีนายชาย นครชัย อธิบดีกรมส่งเสริมวัฒนธรรม นายโกวิท ผกามาศ ผู้อํานวยการสํานักงานศิลปวัฒนธรรมร่วมสมัย นายชัยพล สุขเอี่ยม ผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่เข้าร่วม ณ บริเวณศูนย์วัฒนธรรมแห่งประเทศไทย
รัฐบาลไทย-ข่าวทำเนียบรัฐบาล-ผู้ช่วยรัฐมนตรีฯ ธีระยุทธ เป็นประธานในพิธีเปิดงานสัมมนาวิชาการ ECO Innovation Forum 2022
วันศุกร์ที่ 30 กันยายน 2565
ผู้ช่วยรัฐมนตรีฯ ธีระยุทธ เป็นประธานในพิธีเปิดงานสัมมนาวิชาการ ECO Innovation Forum 2022
ผู้ช่วยรัฐมนตรีฯ ธีระยุทธ เป็นประธานในพิธีเปิดงานสัมมนาวิชาการ ECO Innovation Forum 2022
วันนี้ (30 กันยายน 2565) นายธีระยุทธ วานิชชัง
ผู้ช่วยรัฐมนตรีประจํากระทรวงอุตสาหกรรม เป็นประธานในพิธีเปิดงานสัมมนาวิชาการ ECO Innovation Forum 2022 ภายใต้แนวคิด “Eco Journey to Carbon Neutrality” ซึ่งกระทรวงอุตสาหกรรม โดยการนิคมอุตสาหกรรมแห่งประเทศไทย ร่วมกับสถาบันน้ําและสิ่งแวดล้อมเพื่อความยั่งยืน สภาอุตสาหกรรมแห่งประเทศไทย จัดงานฯ ต่อเนื่องมาเป็นปีที่ 6 โดยภายในงานมีการจัดเสวนาวิชาการในหลายประเด็น และมีพิธีมอบโล่เกียรติยศ และประกาศนียบัตรเกียรติคุณให้กับนิคมอุตสาหกรรมที่ยกระดับเป็นเมืองอุตสาหกรรมเชิงนิเวศ ระดับ Eco-World Class จํานวน 6 แห่ง ระดับ Eco-Excellence จํานวน 20 แห่ง ระดับ Eco-Champion จํานวน 38 แห่ง โรงงานอุตสาหกรรม 4.0 จํานวน 2 แห่ง โรงงานอุตสาหกรรมเชิงนิเวศ (Eco Factory) จํานวน 70 แห่ง โรงงานเครือข่ายลดก๊าซเรือนกระจกดีเด่น จํานวน 4 แห่ง และวอเตอร์ฟุตพริ้น (Water Footprint) จํานวน 10 แห่ง โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และนายสมชาย หวังวัฒนาพาณิช รองประธานสภาอุตสาหกรรมแห่งประเทศไทย และประธานสถาบันน้ําและสิ่งแวดล้อมเพื่อความยั่งยืน ร่วมด้วย ณ ห้องแกรนด์ฮอลล์ ศูนย์นิทรรศการและการประชุมไบเทค บางนา กรุงเทพฯ
รัฐบาลไทย-ข่าวทำเนียบรัฐบาล-รัฐบาลเดินหน้าสนับสนุน “Deep Tech Startup” เร่งติดอาวุธให้ผู้ประกอบการ เพิ่มศักยภาพประเทศ และเสริมขีดความสามารถในการแข่งขันระดับนานาชาติ
วันพฤหัสบดีที่ 3 พฤศจิกายน 2565
รัฐบาลเดินหน้าสนับสนุน “Deep Tech Startup” เร่งติดอาวุธให้ผู้ประกอบการ เพิ่มศักยภาพประเทศ และเสริมขีดความสามารถในการแข่งขันระดับนานาชาติ
รัฐบาลเดินหน้าสนับสนุน “Deep Tech Startup” เร่งติดอาวุธให้ผู้ประกอบการ เพิ่มศักยภาพประเทศ และเสริมขีดความสามารถในการแข่งขันระดับนานาชาติ
วันที่ 3 พฤศจิกายน 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า รัฐบาลเร่งเดินหน้าให้การสนับสนุนธุรกิจที่ใช้วิทยาศาสตร์และเทคโนโลยีเชิงลึก (Deep Tech Startup) อย่างต่อเนื่อง โดยหน่วยงานภาครัฐและภาคเอกชนบูรณาการการดําเนินงานร่วมกันในการสนับสนุนการเติบโตของ Deep Tech Startup เพื่อขับเคลื่อนระบบเศรษฐกิจใหม่และเพิ่มขีดความสามารถในการแข่งขันของประเทศ ซึ่งสอดคล้องกับนโยบาย Thailand 4.0 ของ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่มุ่งเน้นยกระดับขีดความสามารถในการแข่งขันของประเทศ โดยใช้องค์ความรู้และนวัตกรรมในการขับเคลื่อนเศรษฐกิจของประเทศ
ทั้งนี้ หน่วยบริหารและจัดการทุนด้านการเพิ่มความสามารถในการแข่งขันของประเทศ (บพข.) ได้ให้ทุนวิจัยไปที่มหาวิทยาลัยและองค์กรรวม 10 แห่ง 11 แพลตฟอร์ม ซึ่ง สํานักงานพัฒนาวิทยาศาสตร์และเทคโนโลยีแห่งชาติ (สวทช.) เป็นหนึ่งในนั้น ได้จัดกิจกรรมนําเสนอผลงานภายใต้โครงการ “แพลตฟอร์มเร่งรัดการเติบโตธุรกิจที่ใช้วิทยาศาสตร์และเทคโนโลยีเชิงลึก” (NSTDA Deep Tech Acceleration Platform) โดยเปิดรับสมัครผลงานวิจัยเชิงลึกที่มีการประเมินความพร้อมของงานวิจัยและเทคโนโลยี (Technology Readiness Level: TRL) ไม่น้อยกว่าระดับ 4 และมีศักยภาพทางด้านการตลาดใน 3 กลุ่มเทคโนโลยี ได้แก่ Food Technology, Healthcare Technology และ Internet of Things โดยในปีนี้มีผู้ผ่านเข้าร่วมโครงการจํานวน 22 ทีม ซึ่งผู้เข้าร่วมโครงการสามารถใช้ระบบนิเวศวิจัยและนวัตกรรม ของ สวทช. ซึ่งเป็น Ecosystem ที่เหมาะสมและมีศักยภาพในการเติบโตอย่างมีประสิทธิภาพและประสิทธิผล
ทั้งนี้ โครงการแพลตฟอร์มเร่งรัดการเติบโตธุรกิจที่ใช้วิทยาศาสตร์และเทคโนโลยีเชิงลึก ถือเป็นการติดอาวุธให้กับผู้ประกอบการ นักวิจัยในมหาวิทยาลัยและใน สวทช. ให้มีความสามารถในทางธุรกิจและการตลาดมากขึ้น เห็นช่องทางการนําผลงานวิจัยที่เป็นประโยชน์ไปสู่เชิงพาณิชย์ได้เร็วขึ้น ซึ่งจะเป็นการสร้างขีดความสามารถให้ประเทศไทย และเพิ่มขีดความสามาถในการแข่งขันได้เร็วและแข็งแกร่งในระดับนานาชาติ
“รัฐบาลให้ความสําคัญต่อการพัฒนาเศรษฐกิจโดยใช้นวัตกรรมและเทคโนโลยีในการขับเคลื่อน ผ่านการสร้างความเข้มแข็งของระบบนิเวศนวัตกรรมของประเทศ โดยการสนับสนุนเครื่องมือ บุคลากร และบริการต่าง ๆ ซึ่งจะช่วยยกระดับ สร้างความเข้มแข็งให้กับ SME และ Startup และสร้างความพร้อมที่จะนําผลงานวิจัย Deep technology ออกไปใช้ประโยชน์จริงและสร้างผลในเชิงเศรษฐกิจและสังคม” นางสาวรัชดาฯ กล่าว
รัฐบาลไทย-ข่าวทำเนียบรัฐบาล-ครม.อนุมัติให้มีการพิจารณาบำเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ 2565 ในอัตราไม่เกิน 12,309 อัตรา คาดมีค่าใช้จ่ายเพิ่ม 80 ล้านบาท
วันพุธที่ 7 กันยายน 2565
ครม.อนุมัติให้มีการพิจารณาบําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ 2565 ในอัตราไม่เกิน 12,309 อัตรา คาดมีค่าใช้จ่ายเพิ่ม 80 ล้านบาท
ครม.อนุมัติให้มีการพิจารณาบําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ 2565 ในอัตราไม่เกิน 12,309 อัตรา คาดมีค่าใช้จ่ายเพิ่ม 80 ล้านบาท
วันที่ 6 กันยายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติให้มีการพิจารณาบําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ 2565 ในอัตราไม่เกิน 12,309 อัตรา ซึ่งจะได้รับเงินเดือนเพิ่มขึ้นจากการเลื่อนเงินเดือนปกติในแต่ละครึ่งปีอัตราร้อยละ 1ของฐานในการคํานวณ แต่เมื่อรวมกับการเลื่อนเงินเดือนปกติจะต้องไม่เกินร้อยละ 6 ของฐานการคํานวณ โดยแบ่งเป็นเจ้าหน้าที่ผู้ปฏิบัติงานด้านยาเสพติดโดยตรง และเจ้าหน้าที่ผู้ปฏิบัติงานเกื้อกูลต่อการแก้ไขปัญหายาเสพติด ดังนี้คือ ให้มีการพิจารณาบําเหน็จความชอบกรณีพิเศษให้แก่เจ้าหน้าที่ผู้ปฏิบัติงานด้านยาเสพติด ปีงบประมาณ 2565 ระดับดีเด่น แบ่งเป็น ผู้ปฏิบัติงานด้านยาเสพติดโดยตรง 343,968 อัตรา ปรับเพิ่มไม่เกินร้อยละ 2.5 หรือจะมีจํานวนผู้ที่ได้รับบําเหน็จความชอบไม่เกิน 8,599 อัตรา และผู้ปฏิบัติงานเกื้อกูลต่อการแก้ไขปัญหายาเสพติด มีจํานวน 247,327 อัตรา ปรับเพิ่มไม่เกินร้อยละ 1.5 หรือไม่เกิน 3,710 อัตรา
สําหรับงบประมาณที่จะนํามาเป็นค่าใช้จ่ายครั้งนี้ ให้ใช้จ่ายจากงบประมาณรายจ่ายประจําปีของส่วนราชการต้นสังกัดเป็นลําดับแรกก่อน หากไม่สามารถดําเนินการได้ให้เบิกจ่ายจากงบกลาง รายการเงินเลื่อนเงินเดือนและเงินปรับวุฒิข้าราชการเป็นลําดับต่อไป โดยได้มีการประมาณการค่าใช้จ่ายในการจัดสรรบําเหน็จความชอบกรณีพิเศษดังกล่าว ปีงบประมาณ 2565 จํานวน 80.87 ล้านบาท หรือประมาณรายละ 6,570 บาทต่อปี
น.ส.ไตรศุลีกล่าวว่า ได้มีการดําเนินการเพื่อลดผลกระทบที่เกิดจากปัญหายาเสพติดในสังคม เช่น มาตรการความร่วมมือระหว่างประเทศ ร่วมกับประเทศสมาชิกภายใต้แผนปฏิบัติการร่วมแม่น้ําโขงปลอดภัยเพื่อควบคุมยาเสพติด 6 ประเทศ โดยสามารถจับกุมคดียาเสพติดได้ทั้งสิ้น 957 คดี จํานวนผู้ต้องหา 1,617 คน , มาตรการปราบปรามและบังคับใช้กฎหมาย โดยปฏิบัติการสกัดกั้นยาเสพติดเพื่อไม่ให้มีการลักลอบนําเข้าสู่ตอนในของไทยหรือใช้ไทยเป็นทางผ่านไปยังประเทศที่ 3 ซึ่งสามารถสกัดกั้นยาบ้าได้ทั้งสิ้น 43.85 ล้านเม็ด ไอซ์ 2,013.69 กิโลกรัม รวมทั้งดําเนินการยึดและอายัดทรัพย์สินคดียาเสพติดได้ทั้งสิ้น 9,215 ล้านบาท
รัฐบาลไทย-ข่าวทำเนียบรัฐบาล-รัฐมนตรีฯ สุริยะ นำคณะผู้บริหาร ก.อุตฯ เข้าเฝ้ารับเสด็จในพิธีเปิดพระบรมราชานุสาวรีย์ฯ และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันศุกร์ที่ 14 ตุลาคม 2565
รัฐมนตรีฯ สุริยะ นําคณะผู้บริหาร ก.อุตฯ เข้าเฝ้ารับเสด็จในพิธีเปิดพระบรมราชานุสาวรีย์ฯ และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
รัฐมนตรีฯ สุริยะ นําคณะผู้บริหาร ก.อุตฯ เข้าเฝ้ารับเสด็จในพิธีเปิดพระบรมราชานุสาวรีย์ฯ และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (13 ตุลาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายณัฐพล รังสิตพล ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม เข้าเฝ้ารับเสด็จพระบาทสมเด็จพระเจ้าอยู่หัว เสด็จพระราชดําเนินพร้อมด้วย สมเด็จพระนางเจ้าฯ พระบรมราชินี ไปในพระราชพิธีเปิดพระบรมราชานุสาวรีย์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และพิธีวางพวงมาลาถวายราชสักการะ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ อุทยานเฉลิมพระเกียรติฯ
รัฐบาลไทย-ข่าวทำเนียบรัฐบาล-เครดิตบูโรเตือนภัยมิจฉาชีพ “แก๊งคอลเซ็นเตอร์ หลอกเหยื่อลวงหมายเลขบัตรประชาชนถูกขึ้นบัญชีดำ” วอนอย่าหลงเชื่อ และแจ้งเบาะแสได้ที่ consumer@ncb.co.th”
วันพฤหัสบดีที่ 15 กันยายน 2565
เครดิตบูโรเตือนภัยมิจฉาชีพ “แก๊งคอลเซ็นเตอร์ หลอกเหยื่อลวงหมายเลขบัตรประชาชนถูกขึ้นบัญชีดํา” วอนอย่าหลงเชื่อ และแจ้งเบาะแสได้ที่ [emailprotected]”
เครดิตบูโรเตือนภัยมิจฉาชีพแก๊งคอลเซ็นเตอร์แอบอ้างเป็นศูนย์เครดิตบูโร หลอกลวงว่าหมายเลขบัตรประชาชนจะถูกขึ้นบัญชีดํา ระวังอย่าให้ข้อมูลโดยเด็ดขาด ย้ําว่าเครดิตบูโรไม่มีนโยบายโทรหาประชาชนแจ้งเตือนใด ๆ
บริษัท ข้อมูลเครดิตแห่งชาติ จํากัด (เครดิตบูโร) เตือนภัยมิจฉาชีพแก๊งคอลเซ็นเตอร์แอบอ้างเป็นศูนย์เครดิตบูโร หลอกลวงว่าหมายเลขบัตรประชาชนจะถูกขึ้นบัญชีดํา ระวังอย่าให้ข้อมูลโดยเด็ดขาด ขอย้ําว่าเครดิตบูโรไม่มีนโยบายโทรหาประชาชนแจ้งเตือนใด ๆ และให้ความสําคัญในการป้องกันภัยคุกคามทางการเงินอย่างเคร่งครัด และสามารถแจ้งเบาะแสได้ที่ [emailprotected]
นายสุรพล โอภาสเสถียร ผู้จัดการใหญ่ เครดิตบูโรชี้แจงว่า “จากสถานการณ์มิจฉาชีพรูปแบบแก๊งคอลเซ็นเตอร์ (Call Center) ได้มีวิวัฒนาการที่ทําให้ดูน่าเชื่อถือมากขึ้น สร้างสถานการณ์ให้ตื่นตระหนกด้วยวิธีการต่าง ๆ อยู่เป็นจํานวนมาก โดยกรณีล่าสุด พบว่าแก๊งคอลเซ็นเตอร์ฉวยโอกาสจากการสถานการณ์หนี้ครัวเรือน ประชาชนมีหนี้สิน ทําการแอบอ้างชื่อเป็นศูนย์เครดิตบูโร หลอกลวงว่าหมายเลขบัตรประจําตัวประชาชนจะถูกขึ้นบัญชีดํา หากมีข้อสงสัยให้ติดต่อกลับนั้น เครดิตบูโรจึงขอแจ้งเตือนภัยขอให้ประชาชนอย่าหลงเชื่อ และระวังอย่าให้ข้อมูลโดยเด็ดขาด และขอย้ําว่า เครดิตบูโรไม่มีนโยบายการโทรหาประชาชนรูปแบบคอลเซ็นเตอร์แจ้งเตือนใด ๆ ทั้งสิ้น และไม่ได้เก็บบันทึกข้อมูลหมายเลขโทรศัพท์มือถือของผู้ใช้บริการ เครดิตบูโรตระหนักและให้ความสําคัญในการป้องกันภัยคุกคามทางการเงินอย่างต่อเนื่อง หากเกิดผู้เสียหายพร้อมประสานงานกับหน่วยงานรัฐเพื่อให้ความช่วยเหลือประชาชนได้อย่างทันที”
นายสุรพลกล่าวเพิ่มเติมว่า “สําหรับท่านที่ได้รับข้อความทางโทรศัพท์หรือคลิปเสียงผ่านไลน์จากมิจฉาชีพแก๊งคอลเซ็นเตอร์มีข้อความแอบอ้างว่า “สวัสดีค่ะ ศูนย์เครดิตบูโร หมายเลขบัตรประจําตัวประชาชนของท่าน จะถูกขึ้นบัญชีดํา ภายใน 1 ชั่วโมง หากมีข้อสงสัย กรุณาถือสายรอ จนกว่าเจ้าหน้าที่จะรับสาย” เครดิตบูโรขอให้ประชาชนโปรดอย่าหลงเชื่อหากมีผู้ใดอ้างว่าต้องให้ท่านติดต่อกลับ เนื่องจากไม่เป็นความจริง ขอท่านได้โปรดตั้งสติ ไม่ตื่นตระหนก วิธีป้องกันตนเองคือไม่หลงเชื่อ ไม่ให้ข้อมูลส่วนตัวใด ๆ ของท่านเองโดยเด็ดขาด รวมทั้งห้ามกดลิงก์หรือติดตั้งแอปที่ไม่ทราบที่มาที่ไปอีกด้วย”
นายสุรพลกล่าวปิดท้าย “เครดิตบูโรมีหน้าที่จัดเก็บรักษา รวบรวมและประมวลผลข้อมูลสินเชื่อของลูกค้าสถาบันการเงินตามที่สถาบันการเงินหรือบริษัทที่เป็นสมาชิกจัดส่งให้เท่านั้น มิได้มีหน้าที่ขึ้นบัญชีดํา หรือ แบล็กลิสต์ใด ๆ ทั้งสิน รวมทั้งไม่มีความเกี่ยวข้องหรือมีสิทธิอนุมัติหรือร่วมตัดสินใจให้สินเชื่อกับใคร หากบุคคลใดกล่าวอ้างกับท่าน แจ้งเรื่องได้ที่ [emailprotected]”
https://www.ncb.co.th/national-credit-bureau-news-and-event/ncb-news/news-010-2565-warning